DOLOŽKA ZLUČITEĽNOSTI
návrhu zákona s právom Európskej únie

1. Predkladateľ návrhu zákona: 

Poslanec Národnej rady Slovenskej republiky Michal Sabo


2. Názov návrhu právneho predpisu:

Návrh zákona, ktorým sa mení a dopĺňa zákon  č. 79/2015 Z. z. o odpadoch a o zmene a doplnení niektorých zákonov v znení neskorších predpisov


3. Problematika návrhu právneho predpisu:

a) v primárnom práve
Čl. 114 a čl. 191 až 193 Zmluvy o fungovaní Európskej únie

b) sekundárnom
Smernica Európskeho Parlamentu a Rady (EÚ) 2019/904 z 5. júna 2019 o znižovaní vplyvu
určitých plastových výrobkov na životné prostredie (Ú. v. EÚ L 155, 12. 6. 2019).
gestor: Ministerstvo životného prostredia Slovenskej republiky

c) nie je obsiahnutá v judikatúre Súdneho dvora Európskej únie

DOLOŽKA VYBRANÝCH VPLYVOV

 
A.1. Názov materiálu: 

Návrh zákona, ktorým sa mení a dopĺňa zákon  č. 79/2015 Z. z. o odpadoch a o zmene a doplnení niektorých zákonov v znení neskorších predpisov 

A.2. Vplyvy:
 
	 
	Pozitívne
	Žiadne
	Negatívne

	1. Vplyvy na rozpočet verejnej správy
	 X
	
	

	2. Vplyvy na podnikateľské prostredie – dochádza k zvýšeniu regulačného zaťaženia?
	
	
	X 

	3. Sociálne vplyvy
	X
	
	 

	– vplyvy na hospodárenie obyvateľstva,
	X
	
	 

	– sociálnu exklúziu,
	 
	X
	 

	– rovnosť príležitostí a rodovú rovnosť a vplyvy na zamestnanosť
	 
	X
	 

	4. Vplyvy na životné prostredie
	X 
	
	 

	5. Vplyvy na informatizáciu spoločnosti
	 
	X
	 

	6. Vplyvy na manželstvo, rodičovstvo a rodinu
	
	X
	

	7. Vplyvy na služby verejnej správy pre občana
	X
	
	


 
A.3. Poznámky
Návrh zákona bude mať pozitívny vplyv na rozpočet verejnej správy, nakoľko zníži náklady obcí na zabezpečenie nakladania s odpadom, a to zmesovým odpadom a odpadom zo zametania ulíc. Z rovnakých dôvodov bude mať pozitívny vplyv aj na hospodárenie obyvateľstva, pre ktoré sa zníži zaťaženie poplatkami za odpady. Vďaka zvýšeniu finančných prostriedkov v samospráve sa predpokladá lepší výkon služby zberu odpadov a čistenia ulíc, čo považujeme za pozitívny vplyv na služby verejnej správy pre občana. 
Najzásadnejší vplyvom však bude pozitívny vplyv na životné prostredie, nakoľko zavedenie odpadu z ohorkov pod rozšírenú zodpovednosť výrobcov zlepší nakladanie s týmto odpadom, zníži sa jeho výskyt v prírode ako voľne pohodeného odpadu a tiež ako odpadu na uliciach. 
Negatívny vplyv bude mať návrh zákona na podnikateľské prostredie, tu je ale potrebné uviesť, že predkladáme tento návrh zákona so súhlasom združenia výrobcov tabakových výrobkov SPAK- EKO. Výrobcovia súhlasia s tým, že je potrebné, aby prevzali finančnú a spoločenskú zodpovednosť za odpad, ktorý vzniká z ich výrobkov a sami sa opakovane tejto zákonnej úpravy domáhali. 

A.4. Alternatívne riešenia
Nepredkladajú sa.

A.5. Stanovisko gestorov
Návrh zákona bol zaslaný na vyjadrenie Ministerstvu financií Slovenskej republiky a Ministerstvu hospodárstva Slovenskej republiky a ich stanoviská tvoria súčasť predkladaného materiálu.

